recursal/SuperWikiNEXT-32B huggingface dataset:
| Čezano Madernasit. *Città di Cesano Maderno* |
| --- |
| *Arese Boromeo rūmai* |
|  |
| 

Čezano MadernasČezano Madernas

45°39′00″ š. pl. 09°09′00″ r. ilg.﻿ / ﻿45.65000°š. pl. 9.15000°r. ilg.﻿ / 45.65000; 9.15000﻿ (Čezano Madernas)Koordinatės: 45°39′00″ š. pl. 09°09′00″ r. ilg.﻿ / ﻿45.65000°š. pl. 9.15000°r. ilg.﻿ / 45.65000; 9.15000﻿ (Čezano Madernas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Lombardija Lombardija |
| **Provincija** | Moncos ir Briancos provincija |
|  |
| **Gyventojų** (2010) | 37 291  |
| **Plotas** | 11,46 km² |
| **Tankumas** (2010) | 3 254 žm./km² |
| **Altitudė** | 198 m |
|  |
| **Pašto kodas** | 20811 |
| **Tel. kodas** | 0362 |
| **Tinklalapis** | www.comune.cesano-maderno.mb.it |
| **Miesto globėjas (-ai)** | Šv. Steponas |

**Čezano Madernas** (it. *Cesano Maderno*) – miestas Italijoje, Lombardijoje, Moncos ir Briancos provincijoje. Čezanui suteiktas miesto titulas prezidento dekretu 1999 m. spalio 11 d.

Istorija
--------

Manoma, kad miesto pavadinimas kilo nuo vardo *Cisius*. Viduramžiais miestas priklausė Oronos vienuolynui Milane. Čezaniečiams nepatiko dalį derliaus atiduoti vienuolėms, nes jie laikė save žemės savininkais. Didžiausias sukilimas įvyko 1228 m. kai Domenico Dall’Acqua vadovaujami miestiečiai nugriovė Čezano sienas ir bokštus, bet atvykusi Milano armija privertė viską atstatyti. *Il Torrazzo* yra vienas iš nesugriautų bokštų.

XVI a. miestas atiteko Antonijui Karkasolai, kuris jį pardavė Bartolomeo Aresei 1538 m. Jo palikuonys valdė Čezaną kol Napoleonas Bonapartas užėmė Lombardiją. 1861 m. Čezanas prijungtas prie Italijos karalystės, o 1869 m. prie miesto prijungta Binzago savivaldybė.

Dabar Savivaldybė be Čezano centre turi dar 6 dalis (it. *frazioni*): Viladžio Snia, Binzago, Kascina Geta, Kasina Savina ir Molinelo.

Turistiniai objektai
--------------------

* *Borromeo Arese* rūmai
* *Jacini Arese* rūmai
* *Il Torrazzo*
* Palazzina Carcano Cabiate
* *Santo Stefano* bažnyčios griuvėsiai
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Owen D. Young
**Ovenas D. Jangas** (angl. *Owen D. Young*, 1874 m. spalio 27 d. – 1962 m. liepos 11 d.) – Amerikos pramonininkas, verslininkas, teisininkas ir diplomatas.

Biografija
----------

1894 baigė Šv. Lorenco universitetą, vos per dvejus metus Bostono universitete baigė trejų metų teisės kursą ir 1896 m. - universitetą su pagyrimu. Po baigimo O. D. Jangas prisijungė prie teisininko Čarlzo H. Tailerio ir po dešimties metų vienoje Bostono teisininku kontoroje jie tapo partneriais. 1919 metais, vyriausybės prašymu, įkūrė Amerikos radijo korporaciją (RCA), kaip kitos kompanijos - General Electric - dukterinė kompanija. Jis tapo pirmuoju kompanijos vadovu ir išliko juo iki 1929 metų. 1920 metais padėjo įkurti Nacionalinį transliuotoją (NBC).

Per 1932 metų rinkimus Jangas buvo demokratų kandidatu į prezidentus ir metė iššūkį Franklinui Ruzveltui. Dalyvavo antrojoje reparacijų konferencijoje (SRC), kuri vyko 1929 metais. Ten jis buvo pakviestas, kaip Tarptautinės Vokietijos reparacijų komisijos narys.
| ***Seks video*** |
| --- |
|  |
|  |
| Pavadinimas | Sex Tape |
| Kilmės šalis |  JAV |
| Režisierius | Jake Kasdan |
| Vaidina | Cameron DiazJason SegelRob CorddryRob LoweEllie KemperbrJack Black |
| Metai | 2014 |
| Žanras | komedija |
| Trukmė | 118 min. |
| Kalba | anglų |
| Premjera Lietuvoje | 2014 m. liepos 25 d. |
| Biudžetas | 40 mln. JAV dolerių |
| Pajamos | 126,1 mln. JAV dolerių |
| **IMDb įrašas** |

**Seks video** (angl. *Sex Tape*) – 2014 m. JAV sukurta komedija.

Pagrindiniai aktoriai
---------------------

*Aktorius – vaidmuo*
* Cameron Diaz – Enė
* Jason Segel – Džėjus
* Rob Corddry – Robis
* Ellie Kemper – Tesa
* Rob Lowe – Henkas
* Jack Black – Lamontas
* Nat Faxon - Maksas

Turinys
-------

DĖMESIO: *toliau atskleidžiamos kūrinio detalės*

Enė ir Džėjus per 10 santuokos metų susilaukė 2 vaikų ir visiškai pasinėrė į šeimos rutiną. Kartą, kai vaikų nebuvo namuose, jie nusprendė paįvaitrinti seksualinį gyvenimą ir nufilmuoti savo eksperimentus lovoje. Enė nori filmą ištrinti, tačiau Džėjus pamiršta ir netyčia įkelia jį į interneto debesį. Kitą rytą, gavęs žinutę į telefoną, jis suvokia, kad dabar video yra prieinamas visiems, kurių mobilūs įrenginiai yra sinchronizuoti su jų planšetiniu kompiuteriu. 

Išsigandę, kad sekso video tuoj taps prieinamas visiems, porelė išskuba pas savo artimuosius ir draugus, tikėdamiesi, kad, sunaikinus jiems kažkada dovanotus mobilius įrenginius, jie užkirs kelią filmo papiltimui. Vis dėlto draugų sūnus, jau matęs filmą, pareikalauja 25 tūkstančių dolerių mainais į tai, kad jis video neįkels į interneto svetainę. Enė ir Džėjus nusprendžia nemokėti, o įsilaužti į serverių saugyklą ir sunaikinti filmą.

Pagrindiniai apdovanojimai
--------------------------

* Auksinė avietė (nominacijos) – blogiausias scenarijus ir blogiausias ekrano duetas (C. Diaz ir J. Segel)
* Women Film Critics Circle Awards (nominacija) – blogiausias moters įvaizdis filme
| ***Gimę pralaimėti*** |
| --- |
|  |
|  |
| Pavadinimas | Born Losers |
| Kilmės šalis |  JAV |
| Režisierius | Tom Laughlin |
| Scenaristas (-ai) | Elizabeth James |
| Metai | 1967 |
| Žanras | veiksmo |
| Trukmė | 113 min. |
| Kalba | anglų |
| Biudžetas | 360 000 JAV dolerių |
| Pajamos | 36 mln. JAV dolerių |
| **IMDb įrašas** |

**Gimę pralaimėti** (angl. *Born Losers*) – 1967 m. JAV sukurtas filmas. Jo režisierius ilgai ieškojo idėjos juostai apie Amerikos indėnų diskriminaciją ir jos pagrindui panaudojo 1964 m. įvykusį nusikaltimą, kuomet baikerių grupuotės „Hells Angels" nariai viename miestelyje išprievartavo dvi paaugles.

Pagrindiniai aktoriai
---------------------

*Aktorius – vaidmuo*
* Tom Laughlin – Bilis Džekas
* Elizabeth James – Vikė
* Jeremy Slate – Denis
* William Wellman
* Jack Starrett
* Paul Bruce
* Susan Foster
* Janice Miller

Turinys
-------

DĖMESIO: *toliau atskleidžiamos kūrinio detalės*

Bilis Džekas – pusiau indėnas buvęs Vietnamo karo veteranas, gyvena kalnuose esančiame namelyje ir verčiasi laukinių arklių išjodinėjimu. Big Roko miestelyje, kuriame jis kartais lankosi, pasirodo baikerių grupės „Gimę pralaimėti" nariai, vadovauja jo senas varžovas Denis. Gauja terorizuoja gyventojus ir net policininkai bejėgiai jiems padėti. Galiausiai jie išprievartauja kelias merginas, o kai šios sutinka liudyti policijai, priverčia jas atsiimti pareiškimus. Vis tik viena mergina, Vikė, nepasiduoda bauginimams, o ją saugoti nuo baikerių imasi Bilis Džekas...
| **Trichechus senegalensis** |
| --- |
| Afrikinis lamantinas (*Trichechus senegalensis*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Amniotai  *( Amniota)* |
| Klasė: | Žinduoliai  *( Mammalia)* |
| Būrys: | Sirenos  *( Sirenia)* |
| Šeima: | Lamantininiai  *( Trichechidae)* |
| Gentis: | Lamantinai  *( Trichechus)* |
| Rūšis: | Afrikinis lamantinas  *( Trichechus senegalensis)* |

 |
| Binomas |
| ***Trichechus senegalensis***Heinrich Friedrich Link, 1795 |
| PaplitimasPaplitimas |

**Afrikinis lamantinas** (*Trichechus senegalensis*) – sirenų būrio, lamantininių šeimos stambus vandens žinduolis, aptakios kūno formos, su priekinėmis galūnėmis, virtusiomis į plaukmenis su nagais, bei plokščia irklo formos uodega. Nuo giminingų rūšių lamantinų išsiskiria tamsia, beveik juoda kūno odos spalva. Kitais požymiais beveik nesiskiria nuo amerikinio lamantino. Gyvena Vakarų Afrikos Atlanto vandenyno pakrantės zonoje, nuo Senegalo šiaurėje iki Angolos pietuose. Suaugęs afrikinis lamantinas yra apie 3-4 m ilgio. Šių gyvūnų svoris siekia iki 500 kg.

Gyvenimo būdas
--------------

Afrikinis lamantinas akvariume Japonijoje
Afrikinis lamantinas gyvena ir sūriuose, ir gėluose vandenyse, todėl jam įprasta iš jūrų įlankų perplaukti į upes ir atgal. Upių aukštupiuose nusigauna iki kelią pastojančių krioklių ar slenksčių, per žemo vandes lygio. Yra izoliuotų populiacijų atskiruose Afrikos rajonuose. Sutinkamas taip pat Vakarų Afrikos ežeruose. Būdinga sezoninė migracija, priklausanti nuo vandens lygio. Šie lamantinai paprastai mėgsta ne didesnį gylį, nei 3 m. Jiems labiau tinkami ne vėsesni, nei 18 °C temperatūros, mažiau sūrūs vandenyno pakrantės vandenys, rami tėkmė upėse, vietos su gausia augalija vandens telkinių dugne, tinkama mitybai. Minta bet kuriuo augaliniu maistu, randamu vandens telkinio dugne. Maistui sugriebti naudoja būdingą jiems lanksčią dvigubą viršutinę lūpą. Labiau aktyvūs yra naktį. Gamtoje priešų beveik neturi, nors kartais tampa ryklių ar krokodilų grobiu.

Dauginimasis
------------

Šie gyvūnai pagal gyvenimo būdą yra vienišiai, kartais buriasi į grupeles po kelis gyvūnus. Poravimosi laikotarpiu buriasi į grupę, kurią sudaro viena patelė ir keletas persekiojančių patinų. Lytinę brandą patelės pasiekia po 3 metų, jų nėštumas trunka apie 13 mėn. Gimsta 1 (retkarčiais – 2) jauniklis, uodega į priekį, iš karto ima plaukioti. Motinos pienu minta iki 2 metų.

Nuorodos
--------

|  |  |
| --- | --- |
|  | **Vikiteka: Afrikinis lamantinas** – vaizdinė ir garsinė medžiaga  |


* Afrikinis lamantinas Archyvuota kopija 2011-11-30 iš Wayback Machine projekto.
* Afrikinis lamantinas Archyvuota kopija 2011-05-28 iš Wayback Machine projekto.
* Afrikinis lamantinas
* Afrikinio lamantino apsauga Archyvuota kopija 2012-07-22 iš Archive.is projekto
| ***Pričiupau!*** |
| --- |
|  |
|  |
| Pavadinimas | Gotcha! |
| Kilmės šalis |  JAV |
| Režisierius | Jeff Kanew |
| Vaidina | Anthony Edwards  Linda Fiorentino  Jsu Garcia  Alex Rocco |
| Metai | 1985 |
| Žanras | trileris, komedija |
| Trukmė | 101 min. |
| Kalba | anglų |
| Biudžetas | 12,5 mln. dolerių |
| Pajamos | 10,8mln. dolerių |
| **IMDb įrašas** |

**Pričiupau!** (angl.  *Gotcha!*) – 1985 m. sukurtas veiksmo filmas apie Šaltąjį karą. 

Filmo garso takelis buvo išleistas kompanijos „MCA Records" atskiru albumu, o jame yra populiarių to meto atlikėjų Frankie Goes to Hollywood, Nik Kershaw ir Randy Newman kūriniai.

Pagrindiniai aktoriai
---------------------

*Aktorius – vaidmuo*
* Anthony Edwards – Džonatanas
* Linda Fiorentino – Saša
* Jsu Garcia – Manolo
* Alex Rocco – Elas
* Marla Adams – Marija
* Klaus Lowitsch – Vladas

Turinys
-------

DĖMESIO: *toliau atskleidžiamos kūrinio detalės*

„Pričiupau!" – populiarus žaidimas tarp universiteto studentų, kurie vienas kitą medžioja dažasvydžio ginklais ir Džonatanas yra vienas geriausių jo žaidėjų. Pasibaigus mokslo metams, jis kartu su draugu Manolo išvažiuoja į Paryžių, kad per atostogas pagerintų prancūaų kalbos žinias ir, žinoma, susirastų merginų. Manolo tai sekais puikiai, tuo tarpu Džonatanas nuolat apsijuokia, nes beveik nemoka kalbos. Galiausiai jis kavinėje užkalbina kiek vyresnę merginą, kuri, pasirodo, moka angliškai. Santykiai su čeke Saša klostosi žaibiškai ir dar tą pačią dieną Džonatanas praranda su ja nekaltybę ir įsimyli. Jiedu praleidžia kartu kelias dienas, kol Saša pasako turinti keliauti į Vakarų Berlyną. Džonatanas palieka draugą ir išvyksta kartu su ja. Čia ji prisipažįsta esanti kurjeris ir turinti užduotį iš Rytų Berlyno atgabenti siuntinį. Džonatanas važiuoja kartu, tačiau sovietų agentai jau laukia Sašos. Jiedu išsiskiria ir, persekiojami saugumo agentų, skirtingu laiku kerta sieną ir grįžta į Vakarų Berlyną. Saša nurodo susitikimo vietą, nes sovietų agentai taip pat atsiduria šiapus sienos ir apverčia jų viešbučio kambarį, ieškodami siuntinio. Susitikimas įvyksta, tačiau agentai juos apšaudo ir Džonatanas pabėga. Galiausiai jam pavyksta pasiekti oro uostą ir išskristi namo, kur krepšyje aptinka mikrofilmą, kurį tarp jo daiktų paslėpė Saša...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Gizaالجيزة‎ |
| --- |
| *Didysis sfinksas, fone Chafro piramidė* |
|  |
| 

GizaGiza

30°01′0″ š. pl. 31°13′0″ r. ilg.﻿ / ﻿30.01667°š. pl. 31.21667°r. ilg.﻿ / 30.01667; 31.21667﻿ (Giza)Koordinatės: 30°01′0″ š. pl. 31°13′0″ r. ilg.﻿ / ﻿30.01667°š. pl. 31.21667°r. ilg.﻿ / 30.01667; 31.21667﻿ (Giza) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Egipto vėliava Egiptas |
|  |
| **Gyventojų** () | 2 681 863  |
|  |
|  **Vikiteka** | Giza |

**Giza** (arab. الجيزة = *al-Jīzah*‎, Kairo tarme *Gīza*) – miestas šiaurės Egipte, prie Nilo upės, į pietvakarius nuo sostinės Kairo. Trečiasis pagal dydį šalies miestas, turintis >2,5 mln. gyventojų.

Administacinis, kultūros ir verslo centras, išvystyta chemijos, tabako, mašinų pramonė, statomi filmai. Mieste yra tradicinių musulmonų kvartalai, palei Nilą yra prabangūs kvartalai, Gizoje daug užsienio ambasadų ir vyriausybės įstaigų. Čia yra Kairo universitetas (įkurtas Kaire 1908 m. ir perkeltas į Gizą 1924 m.), arabų kalbos akademija (įkurta 1932 m.), oftalmologijos mokslo institutas, muzikos institutas.

Istorija
--------

Gizos vietoje ar šalia jos svarbus miestas buvo jau nuo IV faraonų dinastijos laikų (2575–2467 m. pr. m. e.). Gizoje yra istorinės įžymybės – Didysis sfinksas (apie 2500 m. pr. m. e.) ir trys garsiausios Gizos piramidės – Cheopso (147 m aukščio), Chafro ir Mikerino – vienintelis išlikęs iš 7 pasaulio stebuklų.

Sportas
-------

* Zamalek SC – futbolo klubas; daugkartiniai šalies čempionai;
* Zamalek SC (krepšinis) – krepšinio ekipa; daugakrtiniai šalies čempionai.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Alliaceae** |
| --- |
| Česnakas (Allium sp.)Česnakas (*Allium* sp.) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Lelijainiai  *( Liliopsida)* |
| Poklasis: | Lelijažiedžiai  *( Liliidae)* |
| Šeima: | Česnakiniai  *( Alliaceae)* |

 |

**Česnakiniai** (*Alliaceae*) – magnolijūnų (*Magnoliophyta*) šeima. Daugiametės, svogūninės, būdingo kvapo ir skonio žolės. Lapai įvairaus pavidalo. Žiedynas skydiškas, neretai su svogūnėliais. Augalai paplitę visame žemės paviršiuje. Daugelis jų daržoviniai, prieskoniniai, dekoratyviniai ir vaistiniai – fitoncidiniai augalai.

Lietuvoje auga viena gentis:

* Česnakas (*Allium*): poras, svogūnas

Liaudies medicinoje česnakas naudojamas gydomaisiais tikslais – manoma, kad jis padeda įveikti peršalimą, gripą, sinusitą, aukštą kraujospūdį ir širdies ligas. 

Česnakas įeina į kai kurių maisto papildų, parduodamų Lietuvoje, sudėtį.
| Nolait. *Comune di Nola* |
| --- |
| *Nolos katedra* |
|  |
| 

NolaNola

40°55′33″ š. pl. 14°31′43″ r. ilg.﻿ / ﻿40.92583°š. pl. 14.52861°r. ilg.﻿ / 40.92583; 14.52861﻿ (Nola (Italija))Koordinatės: 40°55′33″ š. pl. 14°31′43″ r. ilg.﻿ / ﻿40.92583°š. pl. 14.52861°r. ilg.﻿ / 40.92583; 14.52861﻿ (Nola (Italija)) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Kampanija Kampanija |
| **Provincija** | Neapolio provincija |
|  |
| **Meras** | Geremia Biancardi |
|  |
| **Gyventojų** (2010) | 32 761  |
| **Plotas** | 39 km² |
| **Tankumas** (2010) | 840 žm./km² |
| **Altitudė** | 34 m |
|  |
| **Pašto kodas** | 80035 |
| **Tel. kodas** | 081 |
| **Tinklalapis** |  |
| **Miesto globėjas (-ai)** | Šv. Feliksas Kankinys |

**Nola** (it. *Nola*) – Italijos miestas Kampanijoje, Neapolio provincijoje. Miestas yra tarp Vezuvijaus ir Apeninų.

Istorija
--------

Nola buvo gyvenama jau Bronzos amžiuje. Rastas to laikmečio kaimas, kuris buvo apleistas dėl Vezuvijaus išsiveržimo 1700–1600 m. pr. m. e.

Seniausiose monetose miestas vadinamas *Nuvlana*. Tai vienas pirmųjų Kampanijos miestų. Manoma, miestą įkūrė ausonų gentis. Jie tikrai gyveno Noloje 560 m. pr. m. e. Kai miestas pasiuntė pagalbą Neapoliui apsiginti nuo Romos invazijos 328 m. pr. m. e. Nola tikriausiai buvo užimta oskų ir samnitų. Per Samnitų karus romėnai užėmė miestą. Per Antrąjį pūnų karą Nola tris kartus pasipriešino Hanibalui ir nebuvo užimta. Per Sąjungininkų karą dėl išdavystės miestas atsidūrė samnitų rankose, kurie jį išlaikė iki Gajaus Marijaus, kurį šie rėmė, pralaimėjimo Sulai, kuris 80 m. pr. m. e. užėmė Nolą su visu Samnijumi. Po septynerių metų čia isiveržė Spartakas, o Augustas ir Vespasianas į Nolą siuntė kolonistus.

Nola, praradusi dalį svarbos, tapo municipija, išlaikė kai kurias savo institucijas ir oskų kalbą. Ji tapo Romos kolonija valdant Augustui, kuris čia mirė 14 m. Vėliau Nola tapo krikščionių piligrimystės centru, kai senatorius Paulinas tapo vyskupu.

Nola buvo *Via Popilia* kelyje iš Kapujos į Nočerą Inferiorę.

410 m. Nolą nusiaubė Alarikas I, 453 m. Geizericho vandalai, o 806 ir 904 m. saracėnai.

Miestą užėmė Manfredas Sicilietis XIII a. Nuo Karolio I Anžu laikų iki XV a. vidurio Guy de Monfort valda, o vėliau atiteko Orsiniams, nes jų įpėdinis vedė vienintelę Monfort dukrą. 1459 m. Nolos mūšis garsus dėl Stepono Anžu gudrumo nugalint Alfonsą Aragonietį.

Nukentėjusi nuo žemės drebėjimo XV a. Nola prarado svarbą. 1820 m. revoliucija vadovaujant generolui Pepei prasidėjo Noloje.

Skulptorius Giovanni Merliano gimė Noloje, katedroje yra keli jo darbai.

Dabar Nola yra svarbus miestas prie Neapolio, bet miestą valdo Kamora. Pagrindinis jos pajamų šaltinis yra toksinių atliekų išmetimas kaimo vietovėse netoli Nolos.
**Palangos ritmu** – tarptautinis šokio festivalis, vykstantis Palangoje. Skirtingose miesto erdvėse šokami linijiniai, pramoginiai, Lotynų Amerikos, modernieji, liaudies ar gatvės, pilvo, istoriniai ir kiti šokiai. Daugiau nei 10 vietų įrengiamos vietos šokiams. Čia vyksta koncertai, seminarai.

Istorija
--------

2012 metais 2 dienų šokių festivalyje „Palangos ritmu 2012" dalyvavo apie 30 kolektyvų („Žuvėdra", „Isado", „Megusta", ‚Indance", „Fuego", „Šokių akademija", „F.U. Studija", „Polėkis", „Delingo", Lietuvos karo akademijos sportinių šokių kolektyvas, „Tango klubas", „Tango salon" ir kiti), iš viso apie 3000 šokėjų. Konkurso žiuri komisiją sudarė Švedijos garbės konsulas Joacim Bernhardsson, Klaipėdos universiteto sportinių šokių ansamblio „Žuvėdra" vadovė Ona Skaistutė Idzelevičienė, Palangos miesto savivaldybės administracijos direktorė Akvilė Kilijonienė, choreografas Kęstutis Baranauskas, „Indance" treneris Nedas Grigaliūnas, Tango mokytojas Eduardo Gimenez.

2013 metais festivalyje „Palangos ritmu 2013" dalyvavo apie 90 kolektyvų ir ~2000 šokėjų. Masiškiausio renginio metu J. Basanavičiaus gatvėje linijinius šokius šoko apie 1200 šokėjų. Į kelias eiles sustoję dalyviai sudarė daugiau nei 300 metrų ilgio ruožą.

Šaltiniai
---------

1. ↑  Per Palangos šokių festivalį šokėjai išvaikė debesis (DELFI)
2. ↑  Šokių festivalis Palangoje kuria naujas tradicijas (15min)
3. ↑  Palangoje savaitgalį poilsiautojai pasidavė šokio magijai Archyvuota kopija 2015-04-24 iš Wayback Machine projekto. (Lietuvos rytas)

Nuorodos
--------

* Šokių festivalis "Palangos ritmu 2013"
Koordinatės: 53°55′57″š. pl. 24°04′59″r. ilg.﻿ / ﻿53.9324°š. pl. 24.0830°r. ilg.﻿ / 53.9324; 24.0830

|  |
| --- |
| Nastauniko geležinkelio stotelė |
| Šalis | Baltarusijos vėliava Baltarusija |
| Gyvenvietė | Čarnucha |
| Aptarnaujanti įmonė | „Baltarusijos geležinkeliai" |
| Atidaryta | apie 2000 m. |

**Nastauniko geležinkelio stotelė** – buvusi keleivinių traukinių sustojimo vieta vakarų Baltarusijoje, šiaurinėje Čarnuchos kaimo dalyje, prie buvusio Druskininkų–Gardino geležinkelio.

Istorija
--------

Stotelė įkurta apie 2000 m. uždarius traukinių eismą ruože Gardinas–Vilnius. Iki tol galine Pariečės–Druskininkų ruožo stotele Baltarusijoje buvo Čarnuchos geležinkelio stotelė. Nastauniko stotelė įrengta už 2 km į šiaurės vakarus nuo pastarosios, mažiau nei už 1 km nuo Baltarusijos–Lietuvos sienos.


| Druskininkų–Gardino geležinkelio ruožas |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 |  | ↑ *DRUSKININKAI* ↑ |
|  |  | 

|  |
| --- |
|  |

 |  | (Baltarusijos–Lietuvos siena) |
|  |  | 

|  |
| --- |
|  |

 |  | ***Nastaunikas*** |
|  |  | 

|  |
| --- |
|  |

 |  | *Čarnucha* |
|  |  | 

|  |
| --- |
|  |

 |  | PARIEČĖ |
|  |  | 

|  |
| --- |
|  |

 |  | ↓ GARDINAS ↓ |
|  |  |  |  |  |  |  |

 |

Šaltiniai
---------


* о.п. Учитель (закр.) (Railwayz.info)
VH1|  |
| Forma | Televizijos tinklas |
| Įkurta | 1985 m. sausio 1 d. (1985-01-01) |
| Centrinė būstinė | Niujorkas, JAV |
| Savininkas (-ai) | CBS Entertainment Group(Paramount Global) |
| Tinklalapis |  |

**VH1** (*Video Hits One* santrumpa) – Amerikos kabelinės televizijos tinklas, įsikūręs Niujorke. 2023 m. pagal populiarumą VH1 užėmė 68-ą vietą. VH1 sukūrė žiniasklaidos padalinys „Warner-Amex Satellite Entertainment". Tuo metu šis priklausė žiniasklaidos konglomeratui „Warner Communications", kuris buvo pirminis MTV savininkas. VH1 paleistas 1985 m. sausio 1 d. kompanijos „Turner Broadcasting System" trumpai gyvavusio kanalo „Cable Music Channel" erdvėje. Šiuo metu kanalas priklauso bendrovei „Paramount Global" (anksčiau „Viacom" ir „ViacomCBS").

Pradžioje kanalas buvo sukurtas remiantis tuometinio seserinio kanalo MTV sėkme, leidžiant muzikinius vaizdo įrašus, skirtus šiek tiek vyresnei negu MTV demografinei grupei ir sutelkiant dėmesį į lengvesnius, švelnesnius popmuzikos kūrinius. Kaip ir MTV, VH1 galiausiai nukrypo nuo muzikinių vaizdo klipų į realybės šou programas, nors daugiausia dėmesio skyrė muzikos pasaulio asmenybėms, įžymybėms bei afroamerikiečių auditorijai skirtoms laidoms. VH1 žinomiausias dėl tokių franšizių, kaip „Behind the Music", serialo „I Love…", „Celebreality block", „Love & Hip Hop" ir „RuPaul’s Drag Race".

2023 m. vasario duomenimis, 2022 m. Amerikoje VH1 žiūrėjo 241 000 žmonių.

Išnašos
-------

1. ↑  „VH1". *ustvdb.com*. Nuoroda tikrinta 2023-09-03.
2. ↑  Sherwood, Rick (1984-10-05). „VH-1 wants adult video viewers". *Spokane Chronicle* ((Washington)). (New York Times). p. 11.
3. ↑  „Number of TV viewers of VH1 in the United States from 2016 to 2022". *statista.com*. Nuoroda tikrinta 2023-09-03.
| ***Savaitgalis pas Bernį*** |
| --- |
|  |
|  |
| Pavadinimas | Weekend at Bernie‘s |
| Kilmės šalis |  JAV |
| Režisierius | Ted Kotcheff |
| Scenaristas (-ai) | Robert Klane |
| Metai | 1989 |
| Žanras | komedija |
| Trukmė | 97 min. |
| Kalba | anglų |
| Biudžetas | 15 mln. dolerių |
| Pajamos | 30,2 mln. dolerių |
| **IMDb įrašas** |

**Savaitgalis pas Bernį** (angl. *Weekend at Bernie‘s*) – 1989 m. JAV sukurta juodojo humoro komedija. Po finansinės sėkmės, 1993 m. buvo sukurtas filmo tęsinys.

Siužetas
--------

DĖMESIO: *toliau atskleidžiamos kūrinio detalės*

Laris ir Ričardas, dirbantys draudimo kompanijoje, aptinka pinigų pasisavinimo faktą. Apie tai jie praneša kompanijos vadovui Berniui, neįtardami, kad jis ir yra aferos organizatorius. Bernis padėkoja vaikinams ir pakviečia savaitgaliui į savo vilą ant vandenyno kranto, o pats tuo tarpu kreipiasi į mafijos bosą su prašymu juos nužudyti. Pastarasis, žinodamas, kad jo mergina buvo neištikima su Berniu, liepia smogikams atsikratyti pačiu Berniu. 

Kuomet Ričardas ir Laris atvyksta į vilą, jie randa negyvą Bernį, tačiau nespėja iškviesti policijos, nes pradeda rinktis svečiai. Vaikinai, bijodami, kad įtarimas kris ant jų, bando sukurti situaciją, kad besilinksminantys svečiai nepastebėtų, jog šeimininkas negyvas. Kuomet mafijos bosas sužino, kad Bernis vis dar gyvas, jis vėl pasiunčia į vilą žudiką.

Pagrindiniai aktoriai
---------------------

*Aktorius – vaidmuo*
* Andrew McCarthy – Laris
* Jonathan Silverman – Ričardas
* Catherine Mary Stewart – Gven
* Terry Kiser – Bernis
* Don Calfa
* Catherine Parks
* Eloise DeJoria

Šaltiniai
---------

1. ↑  „Weekend at Bernie's". *Box Office Mojo*. Nuoroda tikrinta 2020-03-18.
| ***Broliai Karamazovai*** |
| --- |
|  |
|  |
| Pavadinimas | The Brothers Karamazov |
| Kilmės šalis | Jungtinės Amerikos Valstijos |
| Režisierius | Ričardas Bruksas |
| Scenaristas (-ai) | Julijus J. Epsteinas, Filipas J.Epsteinas, Ričardas Bruksas |
| Kompozitorius | Bronislovas Kaperis |
| Vaidina | Yulis BrynerisMarija ŠelKlaira Blum Lee J.Kobas |
| Metai | 1958 |
| Žanras | istorinė drama |
| Trukmė | 145 min. |
| Kalba | anglų, rusų |
| Platintojas | Metro-Goldwyn-Mayer |
| Biudžetas | 2,727 mln. JAV dol. |

**Broliai Karamazovai** (angl. *The Brothers Karamazov*) – 1958 m. romantinė, istorinė drama, sukurta režisieriaus Ričardo Brukso pagal rašytojo Fiodoro Dostojevskio to paties pavadinimo romaną. Scenarijaus autoriai Julijus J.Epšteinas, Filipas J.Epšteinas ir Ričardas Bruksas.

Filmas buvo pristatytas 1958 m. Kanų kino festivalio konkursinėje programoje.

Siužetas
--------

DĖMESIO: *toliau atskleidžiamos kūrinio detalės*

Filme rodoma patriarchalinės Karamazovų šeimos, kuriai vadovauja Fiodoras Karamazovas, gyvenimas Rusijoje. Kai Fiodoras Karamazovas bando nustatyti turto paveldėtoją, tarp brolių prasideda konfliktai, vedantys į pilietines nesantaikas ir žmogžudystes.

Pagrindiniai vaidmenys
----------------------

*Aktorius – vaidmuo*
* Yul Brynner – Dmitrijus Karamazovas
* Maria Schell – Grušenka
* Claire Bloom – Katia
* Lee J. Cobb – Fiodoras Karamazovas

Apdovanojimai
-------------

Filme „Broliai Karamazovai" Fiodorą Karamazovą suvaidinęs aktorius Li Džei Kobas (Lee J. Cobb) pelnė „Oskarą" už geriausią antro plano vaidmenį. 1958 m. filmas pateko tarp dešimties geriausių metų filmų pagal JAV kino kritikų nacionalinės tarybos sąrašą.

Išnašos
-------

1. ↑  *The Eddie Mannix Ledger*, Los Angeles: Margaret Herrick Library, Center for Motion Picture Study .
2. ↑  The Brothers Karamazov (1958).
3. ↑  Festival de Cannes: The Brothers Karamazov".
4. ↑   „The Brothers Karamazov – History". AFI Catalog of Feature Films.
Koordinatės: 54°19′42″š. pl. 23°21′21″r. ilg.﻿ / ﻿54.3282°š. pl. 23.3557°r. ilg.﻿ / 54.3282; 23.3557

|  |
| --- |
|    **Mockavos geležinkelio stotis** |
|  |
| **Adresas** | Zelionka |
| **Atidaryta** | XX a. |
| **Peronų sk.** | 2 |
| **Kelių sk.** | 7 |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 |  |  |
| ↑ KAZLŲ RŪDA ↑ |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| Naujiena |  | 

|  |
| --- |
|  |

 |  |  |
|  | 4,0 | 

|  |  |
| --- | --- |
|  |  |

 |  |  |
| ŠEŠTOKAI |  | 

|  |  |
| --- | --- |
|  |  |

 |  |  |
|  | 7,5 | 

|  |  |
| --- | --- |
|  |  |

 |  | ↓ ALYTUS ↓ |
| **MOCKAVA** |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| *Mockava (stotelė)* |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| *Svidiškiai* |  | 

|  |
| --- |
|  |

 |  |  |
| (Lietuvos–Lenkijos pasienis) |  | 

|  |
| --- |
|  |

 |  |  |
| ↓ SUVALKAI ↓ |  | 

|  |
| --- |
|  |

 |  |  |
|  |  |  |  |  |  |  |

 |

 |

**Mockavos geležinkelio stotis** – geležinkelio stotis į rytus nuo Mockavos, Zelionkos kaime, pietvakarių Lietuvoje, Lazdijų rajono savivaldybėje pasienyje su Lenkija. Pasienio geležinkelio mazgas, link Lenkijos pusės eina Mockavos–Suvalkų geležinkelio linija. Stoja keleiviniai traukiniai Vilnius–Varšuva–Krokuva. Prekinė stotis pastatyta priešingame pereinamosios atkarpos iš rusiškojo į europietiškąjį bėgių standartą gale nuo Šeštokų (iki Šeštokų eina bendri bėgiai, kuriuos gali naudoti abiejų standartų traukiniai). Stotyje yra įrenginiai specialiai pagamintų vagonų ašių ilgiui keisti siekiant išvengti gaišaties juos perkraunant. Mockavos geležinkelio stotį ateityje planuojama smarkiai plėsti.

Istorija
--------

1997 m. Mockavos stotyje pradėtas naudoti suskystintųjų dujų perpylimo terminalas, 1999 m. įrengtas bandomasis automatinis vagonų aširačių tarpuvėžio keitimo įrenginys. 2007 m. liepos 23 d. stotyje atidengta lenta, pažyminti Europos Sąjungos prioritetinio geležinkelių projekto „Rail Baltica" įgyvendinimo pradžią. 2022 m. gruodžio 11 d. Mockavos stotyje pirmąkart sustojo tarptautinis „Intercity" traukinys Krokuva–Vilnius.

Šaltiniai
---------

1. ↑  Mockavos geležinkelio stotis. Info.lt (tikrinta 2023-07-29).
2. ↑  Traukinių išvykimai iš stotelės Mockava. (Stops.lt)
3. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 43
4. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 44
5. ↑  Sigitas Birgelis. Stotis, kurioje nestoja traukiniai. 2019-04-11, Punskas.pl (tikrinta 2023-07-29).
6. ↑  Michał Szymajda. Pierwszy od lat pociąg PKP Intercity dotarł na Litwę. 2022-12-12, Rynek-kolejowy.pl (tikrinta 2023-08-04).
| Noimiunsterisvok. *Neumünster* |
| --- |
| *Rotušė* |
|  |
| 

NoimiunsterisNoimiunsteris

54°4′17″ š. pl. 9°59′24″ r. ilg.﻿ / ﻿54.07139°š. pl. 9.99000°r. ilg.﻿ / 54.07139; 9.99000﻿ (Noimiunsteris)Koordinatės: 54°4′17″ š. pl. 9°59′24″ r. ilg.﻿ / ﻿54.07139°š. pl. 9.99000°r. ilg.﻿ / 54.07139; 9.99000﻿ (Noimiunsteris) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Šlėzvigas-Holšteinas Šlėzvigas-Holšteinas |
|  |
| **Meras** | Olaf Tauras |
|  |
| **Gyventojų** (2015 m.) | 79 197  |
| **Plotas** | 71,63 km² |
| **Tankumas** (2015 m.) | 1 106 žm./km² |
| **Altitudė** | 22 m |
|  |
| **Pašto kodas** | 24534 - 24539 |
| **Tel. kodas** | 04321 |
| **Tinklalapis** | www.neumuenster.de |
|  **Vikiteka** | Noimiunsteris |

**Noimiunsteris** (vok. *Neumünster*) – miesto tipo savivaldybė vidurio Šlėzvigo-Holšteino žemėje, Vokietijoje. Svarbus geležinkelio mazgas. 79 197 gyventojai (2015 m. duomenys). Ketvirta pagal dydį savivaldybė (po Kylio, Liubeko ir Flensburgo) Šlėzvigo-Holšteino žemėje.

Per Noimiunsterį teka Švalė. Miestas įsikūręs netoli Šlėzvigo-Holšteino žemės geografinio cento. Nutolęs 35 km į pietus nuo Kylio, 65 km į šiaurę nuo Hamburgo ir 72 km į vakarus nuo Liubeko. Netoli miesto yra Aukrugo gamtos parkas.

Noimiunsteryje gimė Mona Barthel – Vokietijos tenisininkė.

Istorija
--------

Pirmą kartą paminėta 1127 m. kaip *Wippendorf* kaimas.

Galerija
--------

* BažnyčiaBažnyčia
* Senasis pašto pastatasSenasis pašto pastatas
| ***Pasifik Haitsas*** |
| --- |
|  |
|  |
| Pavadinimas | Pacific Heights |
| Kilmės šalis |  JAV |
| Režisierius | John Schlesinger |
| Scenaristas (-ai) | Daniel Pyne |
| Vaidina | Melanie Griffith  Matthew Modine  Michael Keaton |
| Metai | 1990 |
| Žanras | drama, trileris |
| Trukmė | 102 min. |
| Kalba | anglų |
| Biudžetas | 18 mln. JAV dolerių |
| Pajamos | 55 mln. JAV dolerių |
| **IMDb įrašas** |

**Pasifik Haitsas** (angl. *Pacific Heights*) – 1990 m. JAV sukurtas psichologinis trileris, kurio režisierius John Schlesinger. Pagrindinius vaidmenis atliko Melanie Griffith, Matthew Modine, Michael Keaton.

Siužetas
--------

DĖMESIO: *toliau atskleidžiamos kūrinio detalės*

Jauna pora Pati ir Džeikas įsigija seną namą San Francisko prestižiniame rajone Pasifik Haitse ir patys jį remontuoja. Kad padengti banko paskolą, jie nusprendžia išnuomoti pirmą aukštą ir iš keleto kandidatų pasirenka vyrą vardu Karteris Heizas. Pradžioje nuomininkas atrodo malonus, tačiau netrukus pradeda dėtis keisti dalykai. Šeimininkai nori atsikratyti Karteriu, tačiau negali to padaryti nei teisiškai, nei fiziškai. Pradėję labiau domėtis nuomininku ir jo praeitimi, jie aptinka, kad šis apsimeta visai kitu asmeniu ir kelia kur kas didesnį pavojų negu gali atrodyti iš pirmo žvilgsnio.

Pagrindiniai aktoriai
---------------------

*Aktorius – vaidmuo*
* Melanie Griffith – Pati Palmer
* Matthew Modine – Dreikas Gudmanas
* Michael Keaton – Karteris Heizas
* Laurie Metcalf – Stefanė
* Mako
* Nobu McCarthy
* Dorian Harewood
* Tippi Hedren

Šaltiniai
---------

1. ↑  „Morgan Creek Prods. Box Office". *Variety*. 1993-02-15. p. 46.
| US Gorée |
| --- |
| **Lygos** | National 1 |
| **Įkurta** | 1933 m. |
| **Arena** | Goree Arena |
| **Vieta** | Dakaras, Senegalas |
| **Komandos spalvos** | balta ir mėlyna          |
| **Prezidentas** | Senegalas nežinomas |
| **Vyr. treneris** | Senegalas nežinomas |
| **Titulai** | Šešis kartus šalies čempionai |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**US Gorée** – Senegalo krepšinio klubas iš Dakaro (Gorė sala). **Union Sportive de Gorée**, o trumpiau žinomas kaip **US Gorée** arba **USG**. Sporto draugija turi futbolo ir krepšinio ekipas.

Apie klubą
----------

Sporto Draugija įkurta 1933 metais. Įsikūrusi Senegalo sostinės Dakaro Gorės salos rajone. 

Krepšinio ekipa rungtyniavo Nationale 1, aukščiausioje šalies lygoje. Kai buvo įkurta Senegalo krepšinio lyga, nuo pirmojo čempionato dalyvavo juose. Tapo pirmaisiais Senegalo čempionais. Vėlesniais metais iškovojo sėkmingai kovojo stipriausioje šalies lygoje. Iš viso šešis kartus tapo čempionais.

Pasiekimai
----------

* **Nationale 1**

Čempionai: 1971, 1985, 1989, 1991, 2000, 2003 m.

Klubo spalvinė gama
-------------------

|  |  |
| --- | --- |
| **Gorée** | **Gorée** |

|  |  |
| --- | --- |
|  **Gorée** |  **Gorée** |

Vyr. treneriai
--------------

* Senegalas nežinoma

Taip pat skaitykite
-------------------

* US Gorée – futbolo ekipa; Senegalo čempionato dalyvė.

Išnašos
-------

1. ↑  SOFASCORE: US Ouakam
2. ↑

Nuorodos
--------

* facebook klubo svetainė
* YouTube platforma
| Noksvilis*Knoxville* |
| --- |
| *Noksvilio centras* |
|  |
| 

NoksvilisNoksvilis

35°58′22″ š. pl. 83°56′32″ v. ilg.﻿ / ﻿35.97278°š. pl. 83.94222°r. ilg.﻿ / 35.97278; 83.94222﻿ (Noksvilis)Koordinatės: 35°58′22″ š. pl. 83°56′32″ v. ilg.﻿ / ﻿35.97278°š. pl. 83.94222°r. ilg.﻿ / 35.97278; 83.94222﻿ (Noksvilis) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Tenesis Tenesis |
| **Apygarda** | Nokso apygarda |
|  |
| **Įkūrimo data** | 1791 m. |
|  |
| **Gyventojų** (2010) | 178 874  |
| **Plotas** | 269,8 km² |
| **Tankumas** (2010) | 663 žm./km² |
| **Altitudė** | 270 m |
|  |
|  **Vikiteka** | Noksvilis |

**Noksvilis** (angl. *Knoxville*) – miestas Jungtinių Amerikos Valstijų pietryčiuose, Tenesio valstijos rytuose, prie Tenesio upės, tarp Didžiųjų Dulsvųjų kalnų ir Kamberlando plynaukštės. Tai trečias pagal dydį valstijos miestas (po Memfio ir Nešvilio). Yra metropolitenas, kuris jungia su Merivilio, Alkoa ir Ouk Ridžo miestais, taip pat MakGhy Taisono oro uostas. Noksvilyje įsikūrusi „Tennessee Valley Authority" bendrovė, plėtojanti energetikos ūkį, taip pat vystoma elektros prietaisų, surenkamųjų namų, valčių gamyba, tekstilės, siuvimo, transporto priemonių, maisto pramonė. Apylinkėse kasama cinko rūda, klintys, marmuras, auginamas tabakas, plėtojama gyvulininkystė. Veikia1875 m. įsteigtas Tenesio universitetas, 4 koledžai, Meno, Rytų Tenesio istorijos ir kiti muziejai, zoologijos sodas, planetariumas. Išlikę XVIII–XIX a. gyvenamųjų pastatų. Noksvilyje vyksta kasmetinis Dogvudo meno festivalis.

2010 m. rasinė sudėtis: baltieji – 76,1 %, juodaodžiai – 17,1 %, lotynoamerikiečiai – 4,6 %, azijiečiai – 1,6 %.

Istorija
--------

Dabartinio miesto vietoje maždaug nuo X a. gyvavo Misisipės kultūros indėnų gyvenvietės. XVIII a. krašte įsitvirtino čerokiai. Jie dabartinio Noksvilio vietovę vadino *kuwanda’talun’yi*. Nuo XVIII a. pab. čia pradėjo keltis europiečiai kolonistai, o pats Noksvilis pradėjo kurtis 1791 m. 1796–1812 m. ir 1817–1918 m. buvo Tenesio valstijos centras. Miesto teisės Noksviliui suteiktos 1815 m.

1982 m. Noksvilyje vyko pasaulinė paroda.

Šaltiniai
---------

1. ↑  *Noksvilis*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
| ***Nakties klajūnas*** |
| --- |
|  |
|  |
| Kilmės šalis |  JAV |
| Režisierius | Dan Gilroy |
| Prodiuseris (-iai) | Michel LitvakJake GyllenhaalDavid LancasterJennifer FoxTony Gilroy |
| Scenaristas (-ai) | Dan Gilroy |
| Kompozitorius | James Newton Howard |
| Vaidina | Jake GyllenhaalRene RussoRiz AhmedBill Paxton |
| Metai | 2014 |
| Žanras | Neo-noir **·** psichologinis trileris |
| Trukmė | 117 min. |
| Kalba | Anglų |
| Platintojas | Open Road Films |
| Kinematografija | Robert Elswit |
| Premjera | 2014 m. rugsėjo 5 d. (Toronto festivalyje)2014 m. spalio 31 d. (JAV) |
| Premjera Lietuvoje | 2015 m. kovo 19 d. |
| Biudžetas | 8,5 mln. JAV dol. |
| Pajamos | 47 398 992 JAV dol. |
| **IMDb įrašas** |

**Nakties klajūnas** (angl. *Nightcrawler*) – 2014 m. amerikiečių sukurtas neo-noir psichologinio trilerio žanro filmas, kurį režisavo Dan Gilroy, tuo metu debiutuodamas kaip režisierius. Filme pagrindinį vaidmenį atlieka Jake Gyllenhaal, kuris įkūnija Luisą „Lu" Blumą, laisvai samdomą žurnalistą, kuris Los Andžele (JAV) naktimis bando kamera užfiksuoti žiaurių įvykių scenas ir išgautą medžiagą parduoti vietinei televizijos naujienų agentūrai.

Siužetas
--------

DĖMESIO: *toliau atskleidžiamos kūrinio detalės*

Nagingas plėšikas Luisas „Lu" Blumas yra pastebimas vagiantis vienoje Los Andželo statybvietėje jos prižiūrėtojo. Jis užpuola tą prižiūrėtoją, pavagia iš jo laikrodį ir nueina priduoti į metalo supirkimo punktą. Luisas paprašo ten dirbusio asmens, ar šis galėtų jį įdarbinti, bet anas atkerta sakydamas, jog neketina leisti dirbti ilgapirščiui. Nieko nepešęs, Lu išvyksta ir pakeliui pastebi įvykusią automobilio avariją. Jis sustoja pasižvalgyti, kai netrukus įvykio vietą užplūsta būrys vadinamųjų „stringerių" – laisvai samdomų žurnalistų, kurie medžioja įvairius kadrus ir juos parduoda vietinėms žiniasklaidos agentūroms. Kol atvykę pareigūnai stengiasi iš sutriuškinto ir jau liepsnojančio automobilio išvaduoti įstrigusią vairuotoją, Luisas pasiteirauja stringerių, kuo jie užsiima ir taip susidomi jų veikla.

Aktoriai
--------

*Aktorius – vaidmuo*
* Jake Gyllenhaal – Luisas „Lu" Blumas
* Rene Russo – Nina Romina
* Riz Ahmed – Rikas
* Bill Paxton – Džo Loderis
* Kevin Rahm – Frenkas Krus
* Michael Hyatt – Detektyvas Frontieri
* Ann Cusack – Linda

Šaltiniai
---------

1. ↑  "Release date" – iMDb
**Konstantinas Savickas** arba **Savickus** (1908 m. spalio 14 d. Punske, tuometinėje Rusijos Imperijoje – 1992 m. JAV) – JAV teisininkas, Lietuvos krepšinio treneris. Vadinamas *Lietuvos krepšinio tėvu*.

Biografija
----------

1909 m. su tėvais emigravo į JAV. Čikagoje įgijo vidurinį išsilavinimą, 1929 m. Nortvesterno universitete gavo teisės bakalauro dipomą. Būdamas studentu aktyviai sportavo. 1932 m. jam suteiktas teisės daktaro laipsnis. Dirbo spaudoje, 1933-35 m. Čikagoje redagavo jaunimo laikraštį Vytį.

1935-36 m. gyveno Kaune, dirbo Kūno kultūros rūmų sporto instruktoriumi. Tąkart šalies krepšinio būklė buvo apvektina, apie ką bylojo ir vyrų rinktinės skaudus pralaimėjimas dideliu skirtumu Latvijos reprezentantams Rygoje 1935 m. Pradėjus rinktinę treniruoti K. Savickui šalies krepšinio reikalai pradėjo sparčiai taisytis. Jo kvietimu į Kauną perduoti krepšinio paslapčių atvyko žinomi JAV lietuvių krepšininkai Pranas Talzūnas, Feliksas Kriaučiūnas, Juozas Žukas, B. Budrikas. 1936 m. Konstantinas Savickas Kaune išeido knygą *Krepšinis*, sporto tematika rašė straipsnius žurnale Fiziškas auklėjimas. 1937 m. latviams vėl pralaimėta, bet jau rezultatu tik 29:41. 1937 m. prieš pat antrąjį 1937 m. Europos krepšinio čempionatą Latvijoje perdavė šalies vyrų krepšinio rinktinę treniruoti F. Kriaučiūnui.

Grįžęs į JAV dirbo teisininku.

Šaltiniai
---------

* Jungtinių Amerikos Valstijų lietuviai. (II t.) – Mokslo ir enciklopedijų leidybos centras, Vilnius, 1998
* Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989

Nuorodos
--------

* Lietuvos krepšinio pradininkas. (Biografija)
Koordinatės: 56°08′37″š. pl. 25°16′50″r. ilg.﻿ / ﻿56.1435°š. pl. 25.2806°r. ilg.﻿ / 56.1435; 25.2806

|  |
| --- |
|    **Suvainiškio II geležinkelio stotis** |
|  |
| *Stoties pastatas 2020 m.* |
| **Adresas** | Taručiai |
| **Atidaryta** | apie 1916 m. |
| **Uždaryta** | 1957–1958 m. |
| **Žemėlapiai** | Retromap.ru |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 | km |  |
|  |  | 

|  |
| --- |
|  |

 |  | *Neretos* |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | Suvainiškis |
|  |  | 

|  |
| --- |
|  |

 | ~1,7 | (Lietuvos–Latvijos siena) |
|  |  | 

|  |
| --- |
|  |

 |  | ***Suvainiškis II*** |
|  |  | 

|  |
| --- |
|  |

 | 7,2 |  |
|  |  | 

|  |
| --- |
|  |

 |  | *Naujasodė* |
|  |  | 

|  |
| --- |
|  |

 | 4,9 |  |
|  |  | 

|  |
| --- |
|  |

 |  | *Panemunis* |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | ↓ SKAPIŠKIS ↓ |
|  |  |  |  |  |  |  |

 |

 |

**Suvainiškio II geležinkelio stotelė** (arba ***Taručių geležinkelio stotelė***) – buvusi stotis Taručių kaime į pietus nuo Suvainiškio miestelio, prie Skapiškio–Suvainiškio geležinkelio. Išlikęs stoties namas.

Istorija
--------

1914–1916 m. vokiečių kariuomenė strateginiais tikslais nutiesė Skapiškio–Suvainiškio geležinkelį. Lietuvoje Suvainiškio jis nesiekdavo – paskutinė stotelė buvo Taručiuose, įrengta 1916 m. Po karo 1919 m. vokiečių valdžia sutartimi su Lietuvos vyriausybe perdavė geležinkelius ir jų infrastruktūrą Lietuvai.

Iki II pasaulinio karo prie kelio, vedančio į Taručių geležinkelio stotelę, buvo rodyklė „Suvainiškis II". Keleiviniai traukiniai važiuodavo gana lėtai, krovininiai traukiniai atveždavo trąšas, išveždavo medieną, ypač rąstus. Kadangi mediena arkliais buvo gabenama į Suvainiškio geležinkelio stotį, Taručių kaime sandėliuoti dideli kiekiai medienos, vėliau pakraunami į platformas ir vežami link Skapiškio.

Prie stotelės buvo depas, mechaniškai iš stoties valdomas semaforas. Stotis išardyta apie 1957–1958 m.

Šaltiniai
---------

1. ↑  Dienos naujienos, 1933-02-09, Nr. 33, psl. 4.
2. ↑  E. Jakubėnas, V. Samulėnaitė, R. Šimėnienė. Suvainiškis ir jo apylinkės. – Vilnius, Rotas, 2014. – psl. 143–146. Suarchyvuotas originalas, 2020-06-14. Nuoroda tikrinta 2023-08-17.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Amerikiečių dailininko Edvardo Hickso (1780 – 1849) piešinys, kuriame gyvūnai poromis lipa į Nojaus arką.
**Nojaus arka** (hebr. ‏תיבת נח, Tevat Noach‏‎) yra Biblijos, Pradžios knygoje aprašytas laivas, kurį Dievo įsakytas pastatė Nojus, kad išgelbėtų savo šeimą ir pasaulio gyvūnus nuo pasaulinio tvano.

Biblijos istorija
-----------------

Biblijoje pasakojama, kad Dievas dėl žmonių nedorumo planavo milžinišku potvyniu sunaikinti Žemę. Tačiau tarp visų žmonių atsirado vienas, kuris rado malonę Dievo akyse. „Nojus buvo teisus vyras, savo kartoje be dėmės, nes ėjo su Dievu".

Taigi, Dievas, norėdamas išgelbėti Nojų ir jo šeimą, duoda jam tikslius nurodymus kaip pastatyti išsigelbėjimo laivą. Nurodymai buvo laivo struktūrai, medžiagoms, matmenims, izoliacijai. Taigi, su Nojumi į laivą įžengė dar septyni žmones: jo žmona bei trys jo sūnus su žmonomis. Viešpats nepamiršo ir gyvulių: „O iš visų gyvūnų, visų gyvų būtybių, įlaipink į laivą po du patiną ir patelę, kad jie išliktų gyvi drauge su tavimi. Iš paukščių pagal jų rūšį, gyvulių pagal jų rūšį, visų žemės roplių pagal jų rūšį, iš visų po du įlips su tavimi, kad išliktų gyvi. Taip pat apsirūpink įvairiu maistu, tinkamu valgyti, ir pasikrauk, kad būtų maisto atsargų tau ir jiems".

Pasakojama, kad kai laivas buvo baigtas, Viešpats liepė Nojui įeiti į laivą, o tuomet uždarė jo duris ir užtvindė žemę. Šventasis Raštas rašo: „prasiveržė visi didžiosios bedugnės šaltiniai ir atsivėrė visos dangaus skliauto užtūros. Lietus pylė ant žemės keturiasdešimt dienų ir keturiasdešimt naktų".

„Žemę aptvindę vandenys laikėsi šimtą penkiasdešimt dienų". Tuomet Dievas uždarė dangaus skliautus, požeminius vandenis ir vanduo pradėjo po truputį leistis. Po dar 150 dienų pasirodė pirmosios kalnų viršūnės. Nojus darė patikrinimą, siųsdamas paukščius iš laivo. Jeigu jie sugrįždavo, tai reiškė kad nerasdavo vietos apsigyventi. Kai jau nebegrįžo, Nojus išlipo iš laivo ir paleido visus gyvūnus.

Jis pastatė Viešpačiui aukurą kaip padėką, o Dievas pirmą kartą išskleidė vaivorykštę kaip ženklą to, kad daugiau niekada nebenaikins žemės vandeniu.

Interpretacijos
---------------

Judaizme, krikščionybėje ir islame šis pasakojimas buvo labai detaliai nagrinėtas ir plėtotas, mąstant tiek apie hipotetinius praktinių problemų sprendimus (atliekų šalinimą, apšvietimą ir pan.), tiek apie tokius dalykus, kaip teologinės interpretacijos (pvz. arka pranašauja apie vėliau atsiradusią bažnyčią, kuri taip pat gelbėja žmoniją). Nors tradiciškai ši istorija buvo interpretuojama tiesiogiai, XIX amžiaus geologų, archeologų ir Biblijos tyrinėtojų atradimai privertė daugelį žmonių tiesioginę interpretaciją atmesti. Tiesa, ir šiais laikais yra žmonių, kurie visą Bibliją supranta pažodžiui ir netgi tyrinėja pietų Turkijoje esantį Ararato kalną, kur, pasak Biblijos, sustojo arka.

Taip pat skaitykite
-------------------

|  |  |
| --- | --- |
|  | **Vikiteka: Nojaus arka** – vaizdinė ir garsinė medžiaga  |

* Pasaulinis tvanas
| Medaliai |
| --- |
| Justinas Kinderis 2023 m. pasaulio čempionato delegacijojeJustinas Kinderis 2023 m. pasaulio čempionato delegacijoje |
| **Atstovaujant:  Lietuva**  |
| Šiuolaikinė penkiakovė |
| Pasaulio čempionatas |
| **Auksas** | 2010 | Komandinis |
| **Auksas** | 2013 | Individualus |
| **Auksas** | 2014 | Mišri estafetė |
| **Sidabras** | 2008 | Estafetė |
| **Bronza** | 2009 | Komandinis |
| **Bronza** | 2010 | Individualus |
| **Bronza** | 2017 | Individualus |
| Europos čempionatas |
| **Auksas** | 2009 | Komandinis |
| **Auksas** | 2009 | Estafetė |
| **Auksas** | 2014 | Mišri estafetė |
| **Sidabras** | 2007 | Estafetė |
| **Sidabras** | 2012 Sofija | Mišri estafetė |
| **Bronza** | 2010 | Komandinis |
| **Bronza** | 2010 | Estafetė |
| **Bronza** | 2013 | Mišri estafetė |

**Justinas Kinderis** (g. 1987 m. gegužės 24 d. Panevėžys) – Lietuvos šiuolaikinės penkiakovės sportininkas.

Ūgis: 184 cm. Svoris: 82 kg.

Biografija
----------

Motina Audronė Kinderienė, dabar Valstybinės mokesčių inspekcijos Panevėžio skyriaus Administravimo ir personalo skyriaus vyriausioji specialistė, Justiną pastūmėjo į sportininko kelią – vaikystėje parinko mokyklą su baseinu – tuometę Panevėžio 14-ąją vidurinę mokyklą (dabar „Žemynos" progimnazija), norėjo, kad ketvirtokas sūnus tuščiai neleistų laiko ir turėtų kuo užsiimti. Tuomet moteris išgyveno skyrybas su vyru. Su trimis vaikais iš Panevėžio rajono šeima persikraustė gyventi į miestą. Justinas dėl savo stropumo nepraleido nė vienos plaukimo treniruotės. Vėliau 15-metis Justinas išvažiavo į Vilniaus Ozo vidurinę mokyklą, kur moksleiviams sudarytos puikios sąlygos sportuoti. Jau po metų jis ėmė važinėti į tarptautines varžybas.

Mykolo Romerio universitete, Teisės fakultete baigė teisę.

Pirmoji trenerė: Židrūnė Budrienė. Kiti treneriai: Jurijus Moskvičiovas ir Egidijus Tindžiulis.

Pasiekimai
----------

Geriausi karjeros rezultatai:

* 2009 m. Pasaulio čempionatas Londone, 6 vieta
* 2009 m. Europos čempionatas Leipcige, 5 vieta
* 2010 m. Pasaulio čempionatas Chengde (Kinija), 3 vieta
* 2010 m. Europos čempionatas Debrecene, 4 vieta
* 2011 m. Pasaulio taurės etapas Italijoje, 3 vieta
* 2011 m. Pasaulio čempionatas Maskvoje, mišri estafetė, 3 vieta
* 2012 m. Pasaulio taurės etapas JAV, 7 vieta.
* 2013 m. Pasaulio čempionatas Taivane, 1 vieta.
* Geriausias 2010 m. MRU sportininkas

2010 m. tapo trečiuoju nepriklausomos Lietuvos atstovu iškovojusiu medalį vyrų individualioje rungtyje Pasaulio čempionatuose.

Gyvena Vilniuje.

Šaltiniai
---------

1. ↑  Olimpiados naujoko D. Kinderio motina bijo jauduliu užkrėsti sūnų[neveikianti nuoroda] (Virginija Petrauskienė, lrytas.lt, 2012-07-28 12:49)
2. ↑
3. ↑   Archyvuota kopija 2011-04-29 iš Wayback Machine projekto.

Nuorodos
--------

* pentathlon.org profilis Archyvuota kopija 2011-07-23 iš Wayback Machine projekto.